חטיבת עוז במלחמת חרבות ברזל

**[[חטיבת עוז]] (חטיבת הקומנדו) לחמה ב[[מלחמת חרבות ברזל]]** עוד מיומה הראשון ב-7 באוקטובר 2023. במהלך המלחמה נפלו כ-45 מלוחמי החטיבה – מתוכם 15 מיחידת מגלן, 13 מיחידת אגוז ו-12 מיחידת דובדבן, 4 מבית הספר לקומנדו ולוחם מחפ"ק החטיבה.
## רקע

### אירועים שקדמו למתקפת הפתע
ב-5 באוקטובר, הוקפצו שתי פלגות מחטיבת עוז שתגברו בתקופת החגים את אוגדת עזה (במסגרת עתודה מטכ"לית), מהגזרה בעוטף לגזרת חווארה. כמאה לוחמי קומנדו הוסטו בפועל מגזרת אוגדת עזה לחטיבת שומרון. החלטות מסוג זה על הסטת כוחות מתקבלות באגף המבצעים.

### יום מתקפת הפתע

## קרבות במתקפת הפתע
### הקרב בכפר עזה

[ממוזער|לוחמי [יחידת דובדבן|דובדבן מפעילים רחפן בלב חאן יונס במהלך מלחמת חרבות ברזל]]
בסביבות 8:00 בבוקר הגיעו כוחות מהחטיבה (ביחד עם כוחות מחטיבת הצנחנים) לכפר עזה והחל להתחולל קרב ממושך שארך מעל 24 שעות עד טיהור הקיבוץ ממחבלים. בקרב נהרגו לוחמים מסיירת מטכ"ל, יחידת דובדבן, מגלן וגדוד 202 מחטיבת צנחנים. עלה חשד למנהרת טרור פעילה מעזה לשטח הקיבוץ. מתחקיר מהלך הקרב, כפי שתיארו אותו לוחמי צה"ל שהגיעו לקיבוץ, עולה כי מול כפר עזה נפרצו לפחות שלוש פרצות בגדר הגבול ודרכן זרמו עשרות רבות של מחבלים מ"גדוד שג'אעייה" של חמאס. הם תקפו מארבעה כיוונים ופוצצו שער בגדר הקיבוץ. במהלך הקרב בכפר עזה נהרגו 6 מלוחמי יחידת דובדבן רס"ן בן ברונשטיין, רס"ן אור יוסף רן, רס"ל אמיר פישר, רס"ם (במיל') עמרי מיכאלי, רס"ל איתי יהודה באוסי, רס"ל יוסף מלאכי גדליה, בנוסף נהרג גם קצין יחידת מגלן סרן איליי עדני. לאחר יותר משנה נפטר בבית החולים לוחם דובדבן רס"ל יונה בצלאל בריף שהיה הפצוע הקשה ביותר ממתקפת השביעי באוקטובר, מה שהעלה את מספר החללים מיחידת דובדבן ל-7 מהקרב בכפר עזה.

### קרב מוצב כיסופים

קרב זה התקיים במוצב כיסופים ביום הראשון של המלחמה ביחד עם לוחמי גדוד 51 של חטיבת גולני וגדוד 77 של חטיבה 7. יחידת אגוז הגיעה בשעה 10:30 לצומת כיסופים, לאחר שעתיים וחצי של לחימה מצד לוחמי גולני והתחילה להתקדם רגלית אל המוצב. צוות אגוז החל בלחימה מול מחבלים, תפס פיקוד והציב חיילים בכניסה לחמ"ל על מנת לאבטח את החמ"ל. הצוות החל בלחימה תוך זהירות רבה מכיוון שהיה מידע שיש שתי חיילות באחד החדרים. במהלך הלחימה הצליחו לוחמי אגוז לשחרר את שתי התצפיתניות שנותרו נעולות במגורים, ולהביא אותן לחמ"ל. לאחר שש וחצי שעות של לחימה נקלע הכוח למארב וספג אבידות קשות. מתוך 13 לוחמים, ארבעה נהרגו: רס"ל ויטלי סקיפקביץ', רס"ל יונתן סביצקי, רס"ל עמית פלד, רס"ל אביאל מלקמו ורס"ל אלעד מיכאל ששון. ארבעה חיילים נפצעו. סגן א' שפיקד על הלחימה נפצע גם הוא. גם לאחר שנפצע המשיך לפקד על הצוות. במשך 25 דקות הם ניסו ליצור קשר עם כוח חילוץ ואז חילצו את עצמם, כאשר סוחבים פצועים ומשאירים גופות מאחורה. בדרכו לבית חולים סורוקה סגן א' כיוון את מפקדיו אל הגופות. כעבור כמה שעות הגיעה יחידה נוספת והשתלטה על המוצב. על גופות המחבלים נמצאו מפות עם סימון מדויק של מבנה המוצב (כולל מגורי בנות).[ממוזער|לוחמי [יחידת אגוז במהלך מלחמת חרבות ברזל]]
### קרב נחל עוז
[ממוזער|כרזה לזכרו של סמל עמית גואטה במיצב [הנצחה בפארק המייסדים של רחובות]]

סגן מפקד יחידת מגלן רס"ן חן בוכריס נסע לכיוון קיבוץ נחל עוז יחד עם החפ"ק שלו: סרן יפתח יעבץ, קצין האג"ם של היחידה, סמל אפיק רוזנטל חובש ושני קשרים. בסביבות 12:00 בצהריים, במהלך נסיעה על הכביש מצומת סעד לנחל עוז, נתקל הכוח של בוכריס במארב של מחבלי חמאס וניהל קרבות עזים מול המחבלים, כשהם בנחיתות מספרית, במהלכה הצליח להרוג רבים מהם. במהלך ההיתקלות, לאחר שחיסל לפחות מחבל אחד, יפתח יעבץ קצין האג"ם של מגלן נפגע מכדור בצוואר ונהרג. כך גם בוכריס. אפיק רוזנטל, שהיה גם חובש במקצועו, רץ תחת אש לטפל בבוכריס. לאחר ההיתקלות הוא נמצא שכוב עליו עם חוסם עורקים בידו. באותה תקרית גם נפצעים שני לוחמי היחידה, יונתן דוידסון ואלון דוידי. בנוסף נפצע קשה מאוד סרן מכח הצנחנים שהגיע לאזור ההיתקלות לאחר מספר דקות. בצוות המשיכו להילחם עד שהגיעה התגבורת. בהמשך הגיע האלוף במילואים נעם תיבון, שבנו אמיר מתגורר בקיבוץ, יחד עם כוח קטן שאסף בדרך, וחבר ללוחמי מגלן בלחימה במחבלים.

עם נפילתו של סרן יפתח יעבץ, קיבל על עצמו רס"ן יששכר נתן את תפקיד קצין האג"ם של היחידה (כאשר חודש לאחר מכן נהרג בקרבות בצפון רצועת עזה). בהמשך הגיע לאזור האלוף במילואים נעם תיבון, שבנו אמיר מתגורר בקיבוץ, יחד עם מספר חיילים שאסף, והם חברו ללוחמי מגלן שנלחמו במחבלים.ממוזער|לוחמי דובדבן בפשיטה בח'אן יונס במהלך מלחמת חרבות ברזל

בהמשך הגיע כוחות נוספים של מגלן לקיבוץ, והחלו, יחד עם סיירת גבעתי, בטיהור הקיבוץ ממחבלים ובחילוץ התושבים. במהלך טיהור הקיבוץ נהרג סמל עמית גואטה לוחם מגלן.

### קרב זיקים

ב-10 באוקטובר, כוח צה"ל מגדוד 52 של חטיבה 401, בשיתוף עם כוח מיחידת מגלן, זיהה ארבעה מחבלים חמושים בחוף זיקים. כוח מגדוד 17 של חטיבת ביסלמ"ח הרג את המחבלים.

ב-11 באוקטובר בשעות הערב נסע כוח לוחמים של יחידת מגלן בציר סמוך לבסיס זיקים. זמן קצר לאחר מכן הותקל הכוח במארב קשה של מחבלי חמאס וספג אש כבדה, הכוח הצליח לחסל את כל שמונת המחבלים. במהלך ההתקלות נהרגו מאש המחבלים שלשה לוחמי היחידה: רס"ר (במיל') דניאל קסטיאל, רס"ר (במיל') עידו קסלסי ורס"ר (במיל') איתי שלמה מורנו.

## זירת רצועת עזה

### הקרבות בצפון רצועת עזה
[ממוזער|לוחמי [יחידת מגלן|מגלן במלחמת חרבות ברזל]]ב-13 בנובמבר, במהלך הקרבות בצפון רצועת עזה נהרגו קצין מיחידת מגלן רס"ן יששכר נתן, וסמ"ר איתי שהם לוחם יחידת אגוז.

ב-23 בנובמבר לוחמי יחידת אגוז של החטיבה פעלו במרחב צפון רצועת עזה, במהלך הפעילות פשטו על יעדי טרור, הכווינו תקיפות אש מהאוויר, איתרו אמצעי לחימה, וחיסלו עשרות מחבלי חמאס.

ב-4 בדצמבר יחידת אגוז של חטיבת הקומנדו, כבשה וטיהרה את מוצב אל-כתיבה אשר משמש בסיס אימונים של חמאס במרחב ג'באליה.

### הקרבות בשאטי
ב-14 בנובמבר, פעל צוות הקרב החטיבתי יחד עם צק"ח נח"ל וגבעתי לכיבוש מחנה א-שאטי במערב העיר עזה. לוחמי חטיבה פעלו בצפון המחנה לאיתור פעילי גדוד שאטי ולהשמדת התשתיות שלו. כוחות החטיבה פשטו על מבנים בעומק המחנה והשמידו תשתיות אויב. בנוסף, הם ביצעו פשיטה לטיהור מרחב בית ספר שבו נמצאו עמדות משגרי נ"ט, כמות גדולה של אמצעי לחימה ותשתיות טרור. שעות לפני שהכוחות הקרקעיים נכנסו לשאטי, חיל האוויר תקף מטרות אויב במחנה.

ב-21 בנובמבר במהלך הבוקר פעלו כוחות חטיבת הקומנדו בהובלת יחידת מגלן, במרחב שאטי הלוחמים איתרו והשמידו מטרות כמו תצפיות, תשתיות טרור שרובן היו בתווך האזרחי, משגרי נ"ט וחוליות נ"ט. לפי דובר צה"ל, במהלך הפעילות חיסלו הלוחמים מחבלים רבים בהיתקלויות.ממוזער|לוחם דובדבן בבית בח'אן יונס במלחמת חרבות ברזל
### הקרבות בח'אן יונס ודרום הרצועה

##### דצמבר
ב-7 בדצמבר פעלה החטיבה בעיר ח'אן יונס במסגרת פעולת אוגדה 98 וחיסלה עשרות מחבלי חמאס. במהלך היתקלות, כוח יחידת דובדבן חיסל שני מחבלים שהגיחו ממנהרה והשמיד את הפיר. בנוסף, הותר לפרסום כי סמ"ר עלמנאו עמנואל פלקה, לוחם יחידת דובדבן נפטר אתמול מפצעיו לאחר שנפצע בקרב צליחת קווי ההגנה ב-5 בדצמבר במרחב ח'אן יונס.

ב-9 בדצמבר צוות קרב של חטיבת הקומנדו פשט על יעדים של הזרוע הצבאית של חמאס בח'אן יונס, בבתיהם של פעילים ומפקדים נמצאו אמצעי לחימה, קני שיגור ארטילרי וחומרים מודיעיניים. במקביל פעלה יחידת אגוז בעיר, ותקפה באמצעות חימוש מדויק מנהרות בח'אן יונס.

ב-11 בדצמבר לראשונה מאז החל התמרון הקרקעי, ביצעה יחידת האספקה בהיטס יחד עם טייסת 103 הצנחה של כ-7 טונות אספקה וציוד ללוחמי חטיבת הקומנדו בגזרת ח'אן יונס.

ב-14 בדצמבר פעלה יחידת מגלן של חטיבת הקומנדו ופשטה על מספר מטרות במרחב ח'אן יונס בהם מצאו אמצעי לחימה, רימונים ורובי קלאצ'ניקוב. הלוחמים

השמידו במתחם שני פירים, בור שיגור רקטות, ומחסן אמצעי לחימה.

ב-15 בדצמבר לוחמי מגלן מצוות הקרב של החטיבתי טיהרו את אחד מבתיו של יחיא סנוואר בח'אן יונס.
ממוזער|לוחם דובדבן בלחימה ברצועת עזה
ב-17 בדצמבר לוחמי דובדבן ניהלו קרבות פנים מול פנים עם המחבלים, והשמידו מעבדת רחפנים, פירים ומשגרי רקטות שכוונו לישראל. לוחמי דובדבן פשטו על מרכז העיר ח'אן יונס ואיתרו בו יחד עם כוחות הנדסה ויחידת עוקץ, מערכת פירים ומנהרות טקטיות של ארגון הטרור חמאס, הלוחמים השמידו את מערכת הפירים, ובנוסף איתרו מעבדה לייצור רחפנים, השמידו אותה והשמידו כמה משגרי רקטות שכוונו לעבר ישראל.

באחת ההתקפות של היחידה במרחב, לוחמי דובדבן נתקלו בפיצוץ מטען וירי לעבר הכוח כתוצאה מכך נהרגו 2 מצוות 100 של יחידת דובדבן בהם: רס"ר (מיל') איתן נאה ורס"ל ליאב אלוש. בנוסף לוחם מגלן רס"ל אוריה באייר אשר נפצע ב-14 בדצמבר נפטר מפצעיו.

ב-21 בדצמבר חזרו לוחמי יחידת דובדבן למקום בו נהרגו לוחמי צוות הפשיטה רס"ל ליאב אלוש, ורס"ר (מיל') איתן נאה לאחר שנפגעו בהיתקלות מאש מחבלי חמאס. בשיתוף פעולה עם כוחות ההנדסה, הלוחמים פוצצו את הפירים שנמצאו בתוך המבנה, מהם יצאו המחבלים שירו לעבר הכוחות.

ב-27 בדצמבר המשיכו לוחמי צוות הקרב של חטיבת עוז בלחימה בעומק ח'אן יונס והמשיכו להעמיק את פעילותם בשיתוף פעולה עם כוחות הנדסה, שריון וחיל האוויר. לוחמי הקומנדו חיסלו מחבלים, איתרו והשמידו פירים התקפיים, וביצעו עשרות תקיפות באמצעות חימושים ממוקדים. כמו כן, הלוחמים פשטו והשמידו תשתיות טרור בהן איתרו אמצעי לחימה ומסמכים מודיעיניים. בנוסף, פשטו הלוחמים על מתחם תצפיות של מחבלי החמאס שמוקם במסגד.

##### ינואר
ב-16 בינואר 2024 יחידת דובדבן יצאת מרצועת עזה בשביל לעבור לפעילות ביהודה ושומרון בהתאם למצב הביטחוניממוזער|לוחמי מגלן בח'אן יונס

ב-25 בינואר 2024 במרחב ח'אן יונס העמיקה החטיבה והתקדמה בלחימה, כאשר היא לוותה בחיכוך רב עם חוליות מחבלים שחוסלו באמצעות ירי צליפה, הכוונת טילים מדויקים וירי טנקים. באחד המקרים, זיהו לוחמי אגוז שלושה מחבלים חמושים ושיגרו לעברם טיל מדויק מסוג עוקץ פלדה שחיסל אותם. בנוסף, בפשיטה על מבנה במרחב חיסלו הלוחמים ארבעה מחבלים בהיתקלויות מטווח קצר. במבצע ייעודי של כוח הצלפים של יחידת אגוז, ביצעו הלוחמים מספר חיסולים מדויקים במספר שעות בשיטה המותאמת לחוליות האויב שיוצאות מהתת קרקע. כמו כן, לוחמי יחידת מגלן פעלו בשטח וחיסלו מחבלים בקרבות עזים, פשטו על יעדי טרור ואיתרו אמצעי לחימה. הלוחמים פשטו על מפקדה צבאית של מפקד המערך המודיעין של הג'יהאד האסלאמי וכן על מפקדת חמאס בה איתרו מחסניות, כלי נשק, מכשירי קשר טקטיים, אמצעים לראיית לילה, מפות ומידע מודיעיני בעל ערך רב.

ב-27 בינואר פשטו במהלך הבוקר לוחמי צוות הקרב של החטיבה על מוקדי טרור במערב ח'אן יונס. הלוחמים חיסלו חוליות נ"ט ומחבלים, השמידו תשתיות טרור ואיתרו אמצעי לחימה. במקביל, לוחמי יחידת אגוז פשטו על ביתו של אחד ממקורביו של יחיא סנוואר ואיתרו בו כלי נשק ואמצעי לחימה רבים.

#### פברואר
ממוזער|לוחמי דובדבן בח'אן יונס
[ממוזער|מאו"ג 98 תא"ל [גיא לוי (קצין)|גיא לוי עם קציני חטיבת הקומנדו, מבצע מרכבות גדעון]]
[ממוזער|כרזה במיצב הנצחה ב[רחובות לזכרו של רס"ל אלון קליינמן]]

ב-12 בפברואר פעלה יחידת מגלן להעמיק את הפעולה בעיר ח'אן יונס. במהלך הקרבות פגע בכוח לוחמים של היחידה טיל נ"ט וכתוצאה מכך נהרגו לוחמי יחידת מגלן רס"ל עדי אלדור ורס"ל אלון קליינמן.

ב-15 בפברואר החטיבה ביחד עם כוחות נוספים התחילה מבצע צבאי של כמה ימים, בבית החולים נאצר בח'אן יונס. הכוחות עצרו בבית חולים מחבלי חמאס, שחלקם השתתפו במתקפת הפתע על ישראל. בנוסף במהלך המבצע בבית חולים נאצר לוחמי החטיבה הרגו מחבלים במרחב בית החולים.

ב-17 בפברואר נפצעו שני לוחמים ביחידת מגלן במצב קשה.

ב-18 בפברואר חזר לפקד סא"ל מ' על יחידת אגוז.

#### מרץ
ממוזער|לוחמי דובדבן בפעילות מעצרים לסיכול טרור ביהודה ושומרון
ממוזער|מדבקת הנצחה ברחובות לזכרו של רס"ל סיון ווייל - לוחם ביחידת אגוז, עוצבת הקומנדו, שנפטר מפצעיו לאחר שנפצע בקרב בדרום רצועת עזה

ב-7 במרץ המשיכו לוחמי החטיבה את הלחימה העצימה בשכונת "חמד", וניהלו קרבות פנים מול פנים עם מחבלים. במהלך חילופי אש נהרג מפקד החפ"ק של מפקד חטיבת הקומנדו רס"ן במיל' עמישר בן דוד.

ב-19 במרץ 2024, לוחמי יחידות מגלן ואגוז בסיוע טנקים מגדוד 77 פעלו במדינת חמד. היחידות ביצעו פשיטות על עשרות יעדי טרור בתוך מבנים רבי-קומות, תוך שימוש במודיעין מדויק ומעטפת אש אווירית. במהלך הפעילות, פשטו הלוחמים על מבנה טרור ששימש את סגן מפקד גדוד בחטיבת חאן יונס, אחמד כלאב, ואיתרו בו אמצעי לחימה רבים. כמו כן, לוחמי אגוז זיהו מחבלים שהתבצרו במבנה, והכווינו כלי טיס של חיל האוויר שתקף וחיסל ארבעה מחבלים.

ב-29 במרץ בשעות הבוקר פעלו כוחות החטיבה בסמוך לבית חולים נאצר בח'אן יונס. בשעה ששהו לוחמי אגוז בבית בסמוך למגנן ליד בית החולים ירו מחבלי חמאס ירי RPG לעבר הבית בו שהו הלוחמים. כתוצאה מהפגיעה נהרג רס"ל אלון קודריאשוב וכן שישה לוחמים נוספים מיחידת אגוז נפצעו באורח קשה באותה תקרית, ושעוד עשרה לוחמים נפצעו באורחים שונים.

ב-31 במרץ רס"ל סיון ווייל, לוחם ביחידת אגוז, מת מפצעיו בבית החולים. סיון נפצע אנושות מירי הנ"ט למבנה שבו שהו לוחמי אגוז, בתקרית שבה נהרג אלון קורדיאשוב.

#### אפריל
ב-7 באפריל כוח לוחמי הכשרה של יחידת אגוז של בית הספר לקומנדו פעל במרחב הציר הלוגיסטי של אוגדה 98. הכוח ערך פטרול בקרבת בתים הרוסים באזור. הכוח נתן מכת אש מקדימה לעבר המרחב, והתקדם. לפתע, הותקל בחוליית מחבלים שהגיחו מפיר של מנהרה ופגעו בלוחמי אגוז. בתקרית נהרגו במקום קצין ו-3 מלוחמי היחידה: סרן עידו ברוך, סמל אמיתי אבן שושן, סמל ריף הרוש וסמל עילאי צעיר.

### הקרבות במרכז הרצועה
ממוזער|טקס הענקת כומתה של לוחמי חטיבת הקומנדו, אוקטובר 2024

#### יולי
ב-9 ביולי במהלך פעילות בציר נצרים נהרג מפגיעת צלף רס"ל טל להט לוחם יחידת מגלן. ב-13 ביולי במבצע המשותף של צה"ל ושב"כ, כלי טיס תקף וחיסל כ-20 מחבלי חמאס מגדוד שאטי – בהם מחבלי נוח'בה, תצפיתנים וצלפים של הארגון. בתקיפה חוסל מוחמד אבו חטב, מפקד מחלקה בגדוד שאטי, אשר שימש כצלף. אבו חטב היה אחראי לפגיעת הצליפה שבה נהרג רס"ל להט, בעת פעילות לוחמי יחידת מגלן להשמדת תשתיות טרור במטה אונר"א שבאזור העיר עזה, ב-9 ביולי.

### מבצע מרכבות גדעון

כוחות צוות הקרב של חטיבת הקומנדו, בפיקוד אוגדה 98, פועלים במרחב חאן יונס שבדרום רצועת עזה במסגרת מבצע 'מרכבות גדעון'. כחלק מהפעילות ההתקפית במרחב, בשיתוף לוחמי יהל"ם ובהכוונה מודיעינית על הימצאות תשתיות תת-קרקעיות של חמאס במרחב, הכוחות מאתרים ומשמידים תשתיות תת-קרקעיות.

ב-6 ביוני 2025 במהלך הלילה חטיבת הקומנדו יצאה להתקפה לילית במרחב הפעולה שלה במערב העיירה בני סוהילא בח'אן יונס. במסגרת ההתקפה, הכוחות פשטו על מבנים ועל תשתיות טרור של חמאס. בשעה 6:05 בבוקר, אחד הצוותים של יחידת מגלן, בליווי כוחות הנדסה של יחידת יהל״ם, נכנס לטהר מבנה - שהיה עליו מודיעין כמבנה ששימש את חמאס, וייתכן שיש בו גם מערכת מנהרות - ולכן נדרש להיכנס אליו ולחקור אותו. דקות ספורות לאחר כניסת הכוח למבנה, בשעה 6:10 לערך, התפוצץ מטען בתוכו - והמבנה קרס על כוח הלוחמים. כתוצאה מקריסת המבנה הממולכד ופיצוץ המטען, נהרגו לוחם מגלן במילואים רס"ם (במיל') חן גרוס, וכן 3 לוחמי יהל"ם.בנוסף נפצעו 5 נוספים - אחד באורח קשה והיתר באורח בינוני. הפצועים פונו מיד מהמקום לבית חולים. בשעות שלאחר מכן, החלו פעולות לחילוץ החללים מבין הריסות המבנה. את חלקם נדרשו שעות ארוכות לחלץ - תחת מעטפת אש וחיפוי של ארטילריה וכלי טיס של חיל האוויר.

## זירה צפונית
### מבצע חיצי הצפון

ב-30 בספטמבר 2024, פתחה חטיבת עוז כחלק מאוגדה 98, במבצע תמרון קרקעי ממוקד במרחב דרום לבנון נגד יעדי ותשתיות טרור של חזבאללה, במספר כפרים סמוכים לגבול, מהם נשקף איום מיידי וממשי ליישובים ישראלים בגבול הצפון.

ב-2 באוקטובר (ערב ראש השנה) בסביבות השעה 04:30, עם התקפה שאליה יצאו לוחמי אגוז באל עדייסה שנתקלו במחבלים במבנה. מיד לאחר ההיתקלות החלה אש תופת על הכוחות של נשק קל, נ"ט ופצמ"רים. מיד לאחר ההיתקלות הראשונה במבנה שבו נפתח הקרב, אחד הלוחמים נהרג ונפל בקרבת מחבלי חזבאללה שנותרו בחיים. מחשש שהגופה תיחטף, וכדי להגיע אליה בהקדם, הכוחות הקיפו מהר את המבנה. הלוחמים הסתערו על בניין, כדי לנהל קרב מטווח אפס עם מחבלים, ולמנוע כל אפשרות לחטיפה – ובמקביל זיהה צוות הרחפנים של אגוז רכבי תגבורת של כוח רדואן מתקרבים לבניין – ייתכן שכדי לחטוף את הגופה ולהימלט. הרכבים הותקפו מהאוויר – והמחבלים שבהם חוסלו. במהלך הקרב ההירואי נהרגו 5 לוחמי אגוז בהם: סרן איתן אוסטר, סרן הראל אטינגר, רס"ל נועם ברזילי, רס"ל אור מנצור, ורס"ל נזר איטקין.בנוסף נהרג סרן איתי אריאל גיאת קצין ביהל"ם שהתלווה לכוח

ב-3 בנובמבר הותר לפרסום כי במהלך פעילות מבצעית יזומה לחשיפת שיטת הפעולה של גופים איראנים בחזית רמת הגולן בשטח סוריה, עצרו לוחמי יחידת אגוז עם חוקרי שטח של יחידה 504, בפיקוד אוגדה 210 ובהכוונה מודיעינית, את פעיל תשתיות טרור של איראן בחזית הסורית עלי סולימאן אל-עאסי, אזרח סורי המתגורר במרחב צידא בדרום סוריה הופעל על ידי איראן ועסק באיסוף מודיעין על כוחות צה"ל במרחב הגבול עבור פעילות טרור עתידית. אל-עאסי היה תחת מעקב הדוק של כוחות צה"ל, נעצר והובא לחקירה בישראל.

ב-20 בנובמבר, בגזרה המזרחית בדרום לבנון. במסגרת התקפה, כוח יחידת מגלן במילואים עבר דרך מבנים – במטרה להימנע מהליכה בציר חשוף. במהלך כניסת הכוח לאחד המבנים, המבנה קרס עליהם. כתוצאה מהקריסה נלכדו שני לוחמים, ונדרשו שעות ארוכות עד לחילוצם. לוחם אחד חולץ בחיים, והשני חולץ ללא רוח חיים. הלוחם שנהרג הוא רס"ל (מיל') איתן בן עמי.

### מבצע שאגת הארי
במרץ 2026, פתחו ישראל וארצות הברית במבצע שאגת הארי מערכה צבאית רחבת היקף נגד המשטר באיראן. עם תחילת המבצע, ארגון הטרור חיזבאללה החליט להצטרף ללחימה והחל לבצע ירי מסיבי של רקטות, טילים וכטב״מים אל עבר יישובי הצפון ואצבע הגליל. בעקבות ההסלמה, התכנס הקבינט המדיני בטחוני והחליט על הרחבת המערכה גם לזירת לבנון. בהתאם להחלטת הדרג המדיני, הורה הקבינט לצה״ל לפתוח בפעילות קרקעית בדרום לבנון.

ב-24 במרץ 2026, במהלך פעילות לילית מיוחדת, כוחות יחידת אגוז בפיקוד אוגדה 210 פעלו במרחב הר דב שבלבנון ועצרו מפקד חוליה בארגון הטרור הפלוגות הלבנוניות.

## זירת יהודה ושומרון
[ממוזער|לוחמי [יחידת דובדבן בפעילות לסיכול טרור ביהודה בשומרון]]

ב-22 במרץ 2024, בבוקר יום שישי, מחבל ירה באמצעות רובה צלפים לעבר כלי רכב ישראלי בסמוך לצומת הפרסה בסמוך ליישוב דולב שבמטה בנימין בתחומה של חטמ"ר אפרים, לוחמי יחידת דובדבן וגדוד רם בליווי כלי טיס של חיל האוויר, פתחו במרדף, בשלב ההסתערות ולאחר שהמסוק לא הצליח לפגוע בו, החל המחבל בירי לעבר כוח דובדבן. כתוצאה מפגיעת צלף של המחבל נהרג לוחם יחידת דובדבן רס"ל עילי דוד גרפינקל. לאחר 5 שעות של מצוד מסוק קרב תקף את המחבל וחיסל אותו בשטח סבוך באזור צומת הפרסה שבין ההתנחלויות דולב וטלמון שבבנימין. במהלך חילופי אש מול המחבל שישה לוחמים נפצעו בדרגות שונות.

## אבדות
במהלך המלחמה נפלו כ-**45** מלוחמי החטיבה (נכון ל-**7 ביוני 2025**).

## קישורים חיצוניים

* 
* 
* 
* 
* 
* 
* 
* 
* 
* 

## הערות שוליים

קטגוריה:חטיבת עוז
קטגוריה:חטיבות צה"ל במלחמת חרבות ברזל